smcproject/ml-wiki-sentences huggingface dataset:
ക്ഷേത്രത്തിന്റെ വടക്കുപടിഞ്ഞാറും തെക്കുപടിഞ്ഞാറും ഭാഗങ്ങളിലായി രണ്ട് ക്ഷേത്രക്കുളങ്ങളുണ്ട്.
ഇവയിൽ ആദ്യത്തേതാണ് പ്രധാന കുളം.
കുളത്തോടു ചേർന്നാണ് ദേവസ്വം ഓഫീസും സ്റ്റേജും സ്ഥിതിചെയ്യുന്നത്.
രണ്ടാമത്തേത് കൊക്കരണിക്കുളം എന്നാണറിയപ്പെടുന്നത്.
പടിഞ്ഞാറേ നടയിൽ തന്നെ സാമാന്യം വലിയ ഒരു ഗോപുരവും പണിതിട്ടുണ്ട്.
ഇത് പണിതിട്ട് അധികകാലമായിട്ടില്ല.
അകത്തേയ്ക്ക് കടന്നാൽ വലിയ നടപ്പുരയിലാണ് നമ്മൾ ചെന്നെത്തുക.
ഇരുവശത്തും വഴിപാട് കൗണ്ടറുകൾ കാണാം.
വടക്കുഭാഗത്ത് ദേവസ്വം ഓഫീസും ക്ഷേത്രം വക ആയുർവേദ ഡിസ്പെൻസറിയും കാണാം.
കൊച്ചിൻ ദേവസ്വം ബോർഡിന്റെ കീഴിലുള്ള ഒരു 'ബി' ഗ്രേഡ് ദേവസ്വമാണ് നെല്ലുവായ ദേവസ്വം.
ആയുർവേദത്തിന്റെ മൂർത്തിയായ ധന്വന്തരിമൂർത്തിയുടെ പ്രതിഷ്ഠയുള്ള ഈ ക്ഷേത്രത്തോടുചേർന്നുള്ള ആയുർവേദ ഡിസ്പെൻസറിയിൽ നിരവധി രോഗികൾ ചികിത്സയ്ക്ക് വരാറുണ്ട്.
2006 നവംബർ ഒന്നിനാണ് ഇവിടെ ആയുർവേദ ഡിസ്പെൻസറി തുടങ്ങിയത്.
ആയുർവേദത്തിലെ എല്ലാരീതിയിലുള്ള ചികിത്സകളും ഇവിടെ നൽകാറുണ്ട്.
ക്ഷേത്രത്തിന്റെ കിഴക്കേ നടയിൽ ചെറിയൊരു ഗോപുരം പണിതിട്ടുണ്ട്.
ഒരു നില മാത്രമുള്ള ഈ ഗോപുരവും താരതമ്യേന അടുത്തകാലത്തുമാത്രം പണിതതാണ്.
തെക്കുകിഴക്കേമൂലയിൽ ഒരു കൊച്ചുശ്രീകോവിൽ പണിതിട്ടുണ്ട്.
ഇവിടെയാണ് ചെറുതേവരുടെയും വരാഹമൂർത്തിയുടെയും പ്രതിഷ്ഠകൾ.
ചെറുതേവർ, വിഷ്ണുസങ്കല്പത്തിലാണ് ആരാധിയ്ക്കപ്പെടുന്നത്.
ഇവിടെയുള്ള വരാഹമൂർത്തിയുടെ വിഗ്രഹം അതിവിശേഷമാണ്.
തേറ്റയിൽ ഭൂമീദേവിയെ ഉയർത്തിനിൽക്കുന്ന ചതുർബാഹുവായ ഭഗവാനാണ് ഇവിടെ വരാഹമൂർത്തി.
അത്യപൂർവമായ ഈ പ്രതിഷ്ഠ, ഇവിടെയുള്ള പ്രധാന ആകർഷണങ്ങളിലൊന്നാണ്.
തുടർന്ന് പ്രദക്ഷിണം വച്ചുവരുമ്പോൾ തെക്കുപടിഞ്ഞാറേമൂലയിൽ കിഴക്കോട്ട് ദർശനമായി മറ്റൊരു ചെറുശ്രീകോവിൽ കാണാം.
അയ്യപ്പസ്വാമിയാണ് ഇവിടെ പ്രതിഷ്ഠ.
ആദ്യകാലത്ത് നാലമ്പലത്തിനകത്തുണ്ടായിരുന്ന അയ്യപ്പനെ, 2016-ൽ നടത്തിയ ദേവപ്രശ്നത്തിനുശേഷമാണ് പുറത്തേയ്ക്ക് മാറ്റുന്നത്.
രണ്ടടി ഉയരം വരുന്ന അയ്യപ്പന്റെ വിഗ്രഹം, കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ശബരിമലയിലെ രൂപവുമായി നല്ല രൂപസാദൃശ്യം ഇവിടെയുള്ള വിഗ്രഹത്തിനുമുണ്ട്.
എള്ളുതിരി കത്തിയ്ക്കുന്നതാണ് അയ്യപ്പന്റെ പ്രധാന വഴിപാട്.
ഇവിടെ വച്ചാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതും.
ലക്ഷണമൊത്ത വൃത്താകൃതിയിൽ തീർത്ത ശ്രീകോവിലാണ് ഇവിടെയുള്ളത്.
കരിങ്കല്ലിൽ തീർത്ത ഈ ശ്രീകോവിലിന് ഏകദേശം അമ്പതടി ചുറ്റളവുണ്ടാകും.
ഒരു നിലയേ ഇതിനുള്ളൂ; അത് പൂർണ്ണമായും ചെമ്പുമേഞ്ഞിരിയ്ക്കുന്നു.
ഏകദേശം നാലടി ഉയരം വരുന്ന ധന്വന്തരിവിഗ്രഹം പടിഞ്ഞാറോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
കൃഷ്ണശിലയിൽ തീർത്ത അതിവിശിഷ്ടമായ ഒരു വിഗ്രഹമാണിവിടെയുള്ളത്.
ചതുർബാഹുവായ ഭഗവാന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം എന്ന ശംഖും മുന്നിലെ ഇടതുകയ്യിൽ അമൃതകുംഭവും മുന്നിലെ വലതുകയ്യിൽ അട്ടയും കാണാം.
ചന്ദനം, വെണ്ണ, കളഭം തുടങ്ങിയവ മുഖത്ത് ചാർത്തിനിൽക്കുമ്പോൾ വിഗ്രഹത്തിന്റെ സൗന്ദര്യം പതിന്മടങ്ങ് വർദ്ധിയ്ക്കുന്നു.
അങ്ങനെ വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീധന്വന്തരിമൂർത്തി, നെല്ലുവായിലെ ശ്രീലകത്ത് വാഴുന്നു.
അതിമനോഹരമായ നിരവധി ദാരുശില്പങ്ങളും ചുവർച്ചിത്രങ്ങളും കൊണ്ട് അലങ്കരിച്ചതാണ് നെല്ലുവായിലെ ശ്രീകോവിൽ.
ഇവയിൽ ദാരുശില്പങ്ങൾ ആദ്യമേ ഉണ്ടായിരുന്നെങ്കിലും ചുവർച്ചിത്രങ്ങൾ 2023-ലാണ് വരച്ചുചേർത്തത്.
തൃശ്ശൂരിൽ നിന്ന് വടക്കോട്ട്‌ ഏകദേശം 35 മിനിറ്റ് 21 കിലോമീറ്ററും, ഗുരുവായൂരിൽ നിന്ന് ഏകദേശം 21 കിലോമീറ്ററും, വടക്കാഞ്ചേരിയിൽ നിന്ന് 12 കിലോമീറ്ററും സഞ്ചരിച്ചാൽ നെല്ലുവായ് ക്ഷേത്രത്തിൽ എത്താവുന്നതാണ്.
വടക്കാഞ്ചേരിയാണ് അടുത്തുള്ള റെയിൽവേ സ്റ്റേഷൻ.
തൃശ്ശൂർ, ഷൊർണ്ണൂർ, കുറ്റിപ്പുറം എന്നിവ അടുത്തുള്ള പ്രധാന റെയിൽവേ സ്റ്റേഷനുകൾ.
കൊച്ചിയാണ് ഏറ്റവും അടുത്തുള്ള വിമാനത്താവളം.
കെ.കെ. ഗോപാലകൃഷ്ണൻ (ഫുട്ബോൾ താരം) ഇംഗ്ലീഷ് വിലാസം https://ml.wikipedia.org/wiki/K.
K._Gopalakrishnan കെ.കെ. ഗോപാലകൃഷ്ണൻ
ഒരു ഇന്ത്യൻ ഫുട്ബോൾ താരവും പരിശീലകനും റഫറിയുമായിരുന്നു കെ.കെ. ഗോപാലകൃഷ്ണൻ 1973ൽ കേരളം സന്തോഷ് ട്രോഫി നേടിയപ്പോൾ അത് മുന്നിൽ നിന്ന് നയിച്ച  ഫുട്ബോൾ താരമായിരുന്നു.
സന്തോഷ് ട്രോഫി സ്വന്തമാക്കിയ കേരള ടീമിന്റെ കോച്ചായി പ്രവർത്തിച്ചു.
കൊല്ലം ആശ്രാമത്തു ജനിച്ചു.
സ്കൂൾ കാലഘട്ടം മുതൽ ഫുട്ബോൾ താരമായി തിളങ്ങി.
പ്രാദേശിക ടീമുകളിലൂടെയാണ് കളിച്ചു വളർന്നത്.
കുണ്ടറ അലിൻഡ് ടീമിലെത്തിയതോടെ ശ്രദ്ധിക്കപ്പെട്ടു.
കോഴിക്കോട് നഗരത്തിൽ ഓരോ വർഷവും സംഘടിപ്പിച്ചിരുന്ന അന്താരാഷ്ട്ര പ്രശസ്തിയുള്ള സേട്ട് നാഗ് ജി ഫുട്‌ബോൾ ടൂർണമെന്റിന്റെ ചരിത്രത്തിൽ കേരളത്തിൽനിന്നുള്ള കുണ്ടറ അലിൻഡ് മാത്രമേ ട്രോഫി നേടിയിട്ടുള്ളൂ.
1962 മുതൽ 68 വരെ കേരള ടീമിനു വേണ്ടി കളിച്ചു.
1965ൽ കേരള ടീം നായകനായി.
പിന്നീട് ഇന്ത്യൻ ടീമിലേക്കും എത്തി.
ശ്രീലങ്കയിൽ 1963ലും 1965ലും നടന്ന പെന്റാഗുലർ ടൂർണമെന്റിൽ കേരളത്തെ പ്രതിനിധീകരിച്ചു.
1968ൽ ഏഷ്യൻ കപ്പിൽ ഇന്ത്യൻ ജേഴ്സി അണിഞ്ഞു.
അതേ വർഷം കോഴിക്കോട് നടന്ന ഇന്ത്യ – ബർമ മത്സരത്തിലും കളിച്ചു.
1968 ൽ ഫുട്ബോൾ പരിശീലകന്റെ റോളിലേക്ക് മാറി.
കേരളം ഒഡിഷയ്‌ക്കൊപ്പം ദേശീയ ജൂനിയർ ഫുട്‌ബോൾ ടൂർണമെന്റിൽ ആദ്യമായി കിരീടം നേടുമ്പോൾ ഗോപാലകൃഷ്ണനായിരുന്നു കേരളത്തിന്റെ പരിശീലകൻ.
പിന്നീടദ്ദേഹം സീനിയർ ടീമിന്റെ പരിശീലകനായി.
1970ൽ ജലന്തറിൽ നടന്ന സന്തോഷ് ട്രോഫി മത്സരത്തിലും കേരളത്തിന്റെ കോച്ചായിരുന്നു.
ഏറെക്കാലം വിവിധ ടീമുകളുടെ കോച്ചായും സേവനം ചെയ്തിരുന്നു.
ഭാര്യ: എൻ. രാജേശ്വരി.
മക്കൾ: രാജേഷ്, ധന്യ അവലംബം ↑ https://www.mathrubhumi.com/sports/football/kk-gopalakrishnan-indian-football-legend-1.10041793 ↑ https://www.mathrubhumi.com/sports/football/kk-gopalakrishnan-indian-football-legend-1.10041793 ↑ https://newspaper.mathrubhumi.com/kollam/news/kollam-1.10043202
ശൂരനാട് ഇംഗ്ലീഷ് വിലാസം https://ml.wikipedia.org/wiki/Sooranad ശൂരനാട് ശൂരനാട് 9°05′45″N 76°37′24″E ﻿ / ﻿ 9.0958676°N 76.6234589°E ﻿ / 9.0958676; 76.6234589 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) ഭരണനേതൃത്വം = കോൺഗ്രസ് ' {{{ഭരണനേതൃത്വം}}} ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 690 522,690561 +91476 സമയമേഖല UTC +5:30 പ്രധാന ആകർഷണങ്ങൾ വിപ്ലവ മണ്ണ്
കേരളത്തിൽ കൊല്ലം ജില്ലയുടെ ഏകദേശം വടക്കുപടിഞ്ഞാറ് ഭാഗത്തായി സ്ഥിതി ചെയ്യുന്ന ഗ്രാമമാണ് ശൂരനാട് .
പത്തനംതിട്ട , ആലപ്പുഴ ജില്ലകളൂമായി അതിർത്തി പങ്കിടുന്ന കൊല്ലം ജില്ലയിലെ ഏക ഗ്രാമമാണിത്.
ശുരനാട് ഗ്രാമത്തിൽ നിന്നൊരു ദൃശ്യം
ശൂരനാട് വടക്ക്, ശൂരനാട് തെക്ക് എന്നിങ്ങനെ വേർതിരിക്കപ്പെട്ടിട്ടുള്ള ഈ ഗ്രാമത്തിന്റെ സമീപത്തു കൂടി എം.സി. റോഡും ദേശീയപാത 544-ഉം കടന്നു പോകുന്നു.
കല്ലടയാറിന്റെ ഒരു ശാഖ ഈ ഗ്രാമം വഴി ഒഴുകുന്നു.
പള്ളിക്കലാറ് എന്ന നദിയും  ഗ്രാമത്തിന് മധ്യത്തിലുടെ ഒഴുകുന്നു.
കേരളത്തിലെ ശുദ്ധജല തടാകം ശാസ്താംകോട്ട കായൽ ഈ ഗ്രാമത്തിനു 3 കി.
അകലെയാണ്‌.
ശൂരനാട് സംഭവം ചരിത്രപരമായി ഏറെ ശ്രദ്ധ നേടിയ ഒന്നാണ്.
മലനട കരുനാഗപ്പള്ളി ചാരുമ്മൂട് ഭരണിക്കാവ് എന്നീ സ്ഥലങ്ങളിൽ നിന്നുള്ള റോഡുകൾ കൂടിച്ചേരുന്ന ചക്കുവള്ളി ഈ ഗ്രാമത്തിലെ പ്രധാന ജംഗ്ഷനാണ്.
ഈ ഗ്രാമത്തിലൂടെ കടന്നുപോകുന്ന പ്രധാന റോഡാണ് കെ.സി.റ്റി ജംഗ്ഷൻ - താമരക്കുളം റോഡ്.
ഇത് ചക്കുവള്ളി പുതിയകാവ് റോഡിലെ കെ.സി.റ്റി ജംഗ്ഷനിൽ തുടങ്ങി പ്ലാമൂട് ജംഗ്ഷൻ, ഹൈസ്കൂൾ ജംഗ്ഷൻ, പാറക്കടവ്, മറ്റത്ത് ജംഗ്ഷൻ, ആനയടി വഴി ആലപ്പുഴ ജില്ലയിലെ താമരക്കുളത്ത് എത്തിച്ചേരുന്നു.
ഈ ഗ്രാമത്തിലൂടെ കൊല്ലം-തേനി ദേശീയപാത കടന്നുപോകുന്നു.
==ആരാധനാലയങ്ങൾ== അഴകിയകാവ് ശ്രീ കുറുമ്പകാളി ക്ഷേത്രം, വീട്ടീനാൽ ദേവി ക്ഷേത്രം, ശ്രീ നാരായണപുരം മഹാദേവ ക്ഷേത്രം, ശൂരനാട് വലിയപള്ളി ക്ഷേത്രങ്ങൾ എണ്ണശ്ശേരി മലനട ക്ഷേത്രം(അപ്പുപ്പൻ (ഊരാളി.) ശ്രീ നാരായണപുരം മഹാദേവ ക്ഷേത്രം അഴകിയകാവ് ശ്രീ കുറുംബകാളീ ക്ഷേത്രം പുതിയിടം ശ്രീ കൃഷ്ണസ്വാമീ ക്ഷേത്രം വീട്ടിനാൽ ദേവീ ക്ഷേത്രം നടുവിലേമുറി കളരിവാതുക്കൽ ക്ഷേത്രം പോണാൽ കളരി ഭുവനേശ്വരി ക്ഷേത്രം ആനയടി പഴയിടം നരസിംഹസ്വാമി ക്ഷേത്രം കുമരംചിറ ക്ഷേത്രം ചിറ്റയ്ക്കാട്ട് ശ്രീ ഭദ്രകാളി ക്ഷേത്രം കാഞ്ഞിക്കൽ വൈഷ്ണവ ദേവി ക്ഷേത്രം വേളിക്കാട്ട് സർപ്പക്കാവ് ഉള്ളന്നൂർ നാഗരാജാ ക്ഷേത്രം കുന്നിരാടത്ത് മലനട ക്ഷേത്രം വില്ലാടസ്വാമി ക്ഷേത്രം പ്രധാന ആശുപത്രികൾ പബ്ലിക് ഹെൽത്ത് സെൻറർ - ശൂരനാട് പ്രശാന്തി ഹോസ്പിറ്റൽ, ചക്കുവള്ളി - പുതിയകാവ് റോഡ് പാർവതി ഹോസ്പിറ്റൽ - ചക്കുവള്ളി മരിയാനാം ഹോസ്പിറ്റൽ - പള്ളിച്ചന്ത ചരിത്രം ഭൂമിശാസ്ത്രം സമീപ ഗ്രാമങ്ങൾ തഴവ തൊടിയൂർ ശാസ്താംകോട്ട പോരുവഴി താമരക്കുളം മലനട പടീഞ്ഞാറേ കല്ലട തെങ്ങമം മൈനാഗപ്പള്ളി വള്ളിക്കുന്നം തേക്കേമുറി ശൂരനാട് ചക്കുവള്ളി സുവാസൻ കെ പണിക്കർ ശൂരനാട് കുഞ്ഞൻപിള്ള ശൂരനാട് രാജശേഖരൻ തോപ്പിൽ ഭാസി തെന്നല ബാലകൃഷ്ണപിള്ള ശൂരനാട് രവി ഇഞ്ചക്കാട് ബാലചന്ദ്രൻ ഇഞ്ചക്കാട് രാമചന്ദ്രൻ ആർ. ചന്ദ്രശേഖരൻ പ്രൊഫ. എൻ .
നൈനാൻ രാജേഷ് ബാബു കെ ശൂരനാട് Sooranad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗോപി ആനയടി - ഗ്രന്ഥകാരൻ, പത്രപ്രവർത്തകൻ
രാജേഷ് എം.ആർ. ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1977 ൽ എറണാകുളം ജില്ലയിലെ കുറുമശ്ശേരിയിൽ ജനനം.
അച്ഛൻ : എം.കെ. രാജൻ, അമ്മ : ലളിത പി.എസ്. ശ്രീ ശങ്കരാചാര്യാ സംസ്‌കൃത സർവ്വകലാശാലയിൽനിന്ന് മലയാളം എം. എ റാങ്കോടുകൂടി ജയിച്ചു.
മഹാത്മാഗാന്ധി സർവ്വകലാശാല സ്‌കൂൾ ഓഫ് ലെറ്റേഴ്‌സിൽനിന്ന് എം. ഫിലും (2005),
ശ്രീ ശങ്കരാചാര്യ സംസ്‌കൃത സർവ്വകലാശാലയിൽ നിന്ന് മലയാള സിനിമയും സാഹിത്യവും - അനുവർത്തനത്തിന്റെ പ്രശ്നങ്ങൾ എന്ന വിഷയത്തിൽ പി.എച്ച്.ഡി (2009) നേടി.
താരതമ്യ പഠന സംഘത്തിൻ്റെ ഗവേഷണപ്രബന്ധത്തിനുള്ള എൽ. വി. രാമസ്വാമി അയ്യർ പുരസ്‌കാരം (2005) ,കേരള ഭാഷാ ഇൻസ്റ്റിറ്റ്യൂട്ടിന്റെ യുവ എഴുത്തുകാർക്കുള്ള എൻ. വി കൃഷ്ണ വാരിയർ അവാർഡ് (2008), കേരള ലളിതകലാ അക്കാദമിയുടെ ഗ്രന്ഥ രചനക്കുള്ള ഫെല്ലോഷിപ്പ് (2010), സിനിമാലേഖനത്തിനുള്ള അറ്റ്ലസ് ഫിലിം ക്രിട്ടിക്സ് അവാർഡ് (2010), ന്യൂ ഡൽഹിയിലെ ഗായത്രി കലാസംഘടനയുടെ മലയാളഭാ ഷാസാഹിത്യത്തിനുള്ള ഡോ.അകവൂർ നാരായണൻ പുരസ്ക്കാരം (2011) കേരള കൗൺസിൽ ഫോർ ഹിസ്റ്റോറിക്കൽ റിസേർച്ച് സെന്ററിൻ്റെ DPDRT ഫെല്ലോഷിപ്പ് (2014) എന്നിവ നേടിയിട്ടുണ്ട്.
സിനിമ -മുഖവും മുഖംമൂടിയും  എന്ന ഗ്രന്ഥത്തിന് 2019 ലെ കേരള സംസ്ഥാന ചലച്ചിത്ര അക്കാദമിയുടെ പ്രത്യേക പരാമർശം അവാർഡ് ലഭിച്ചു.
ഈ ഗ്രന്ഥത്തിന് കേരള ഫിലിം ക്രിട്ടിക്സ് അവാർഡിൻ്റെ രണ്ടാം സ്ഥാനവും ലഭിച്ചിട്ടുണ്ട്.
മികച്ച ചലച്ചിത്ര ലേഖനത്തിന് 2023 -ലെ കേരള സംസ്ഥാന ചലച്ചിത്ര അക്കാദമി അവാർഡും ലഭിച്ചിട്ടുണ്ട്.
വിമർശനത്തിൻ്റെ വഴികൾ, മലയാള സിനിമാപോസ്റ്റർ : സൗന്ദര്യവും രാഷ്ട്രിയവും, ഇന്ത്യൻ സിനിമയുടെ വർത്തമാനം, മലയാള സിനിമ : അനുവർത്തനത്തിന്റെ സംസ്കാരപഠനം,ഋതുപർണഘോഷ്(ജീവചരിത്രം),സിനിമ -മുഖവും മുഖംമൂടിയും, ദൃശ്യഭൂപടങ്ങളിലേക്കുള്ള യാത്രകൾ [എഡിറ്റർ ], ലിംഗപദവി പഠനങ്ങൾ [എഡിറ്റർ],സൂത്രവാക്കുകൾ [സഹ എഡിറ്റർ ],ജ്ഞാനദീപം വായനശാല [ നോവൽ ],ദലിത [ ചെറുകഥാ സമാഹാരം ]എന്നിവ കൃതികൾ.
കേരള സർവ്വകലാശാല വിദൂരവിദ്യാഭ്യാസ പഠന കേന്ദ്രത്തിൽ കോൺട്രാക്റ്റ് ലക്‌ചററായി ജോലിചെയ്‌തിരുന്നു.
തുടർന്ന് കൊച്ചിൻ ദേവസ്വം ബോർഡിൻ്റെ  കുന്നംകുളം ശ്രീ വിവേകാനന്ദ കോളേജിൽ മലയാളം അസിസ്റ്റൻ്റ് പ്രൊഫസർ ഇപ്പോൾ തൃശ്ശൂർ ശ്രീ കേരളവർമ്മ കോളേജിൽ മലയാളവിഭാഗം അസിസ്റ്റന്റ് പ്രൊഫസറും വകുപ്പ് മേധാവിയുമാണ്.
ഡിസംബർ 6 ഇംഗ്ലീഷ് വിലാസം https://ml.wikipedia.org/wiki/December_6
ഗ്രിഗോറിയൻ കലണ്ടർ പ്രകാരം ഡിസംബർ 6 വർഷത്തിലെ 340 (അധിവർഷത്തിൽ 341)-ാം ദിനമാണ്‌.
വർഷത്തിൽ 25 ദിവസം ബാക്കി.
ഡിസംബർ 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 2024 ചരിത്രസംഭവങ്ങൾ 1768 - എൻസൈക്ലോപ്പീഡിയ ബ്രിട്ടാനിക്കയുടെ ആദ്യ എഡിഷൻ പുറത്തിറങ്ങി 1897 - ലണ്ടനിൽ മോട്ടോർ കൊണ്ട് ഓടുന്ന ടാക്സികൾ നിരത്തിലിറങ്ങി 1971 - ഇന്ത്യ ബംഗ്ലാദേശിനെ അംഗീകരിച്ചതിനെത്തുടർന്ന് പാകിസ്താൻ നയതന്ത്ര ബന്ധം വിച്ഛേദിച്ചു.
ജന്മദിനങ്ങൾ 1945 - ചലച്ചിത്രകാരൻ ശേഖർ കപൂറിന്റെ ജന്മദിനം 1979 - പൊതു പ്രവർത്തകൻ സി ആർ രാജേഷ് നാട്ടികയുടെ ജന്മദിനം ചരമവാർഷികങ്ങൾ 1956 - ഡോ.അംബേദ്കർ ചരമദിനം മറ്റു പ്രത്യേകതകൾ
അരകല്ല് ഇംഗ്ലീഷ് വിലാസം https://ml.wikipedia.org/wiki/Metate അരകല്ല് അരകല്ല് ഉപയോഗിച്ച് അരയ്ക്കുന്നതിന്റെ ചിത്രം
കറികൾക്കും ചമ്മന്തിയ്ക്കും മറ്റും ആവശ്യമായ തേങ്ങ, മുളക് തുടങ്ങിയവ അരച്ചെടുക്കാൻ ഉപയോഗിക്കുന്ന കരിങ്കല്ലു കൊണ്ട് നിർമ്മിക്കപ്പെട്ടിരിക്കുന്ന ഒരു അടുക്കള ഉപകരണമാണ് അരകല്ല് .
ഇതിന് അമ്മിക്കല്ല് എന്നും പേരുണ്ട്.
ദീർഘചതുരാകൃതിയിലുള്ള അരകല്ലിൽ അരയ്ക്കാനുപയോഗിക്കുന്ന നീണ്ടുരുണ്ട കല്ലാണു കുഴവി .
ഇതിനു പിള്ളക്കല്ല് , അമ്മിപ്പിള്ള , അമ്മിക്കുട്ടി , അമ്മിക്കുഴ എന്നൊക്കെയും പറയാറുണ്ട്.
ആവശ്യം കഴിഞ്ഞ് അരകല്ല് പലക ഉപയോഗിച്ച് മൂടി വയ്ക്കുന്ന രീതി ചിലയിടങ്ങളിലുണ്ട്.
വർഷങ്ങളോളം ഉപയോഗിക്കുന്ന അരകല്ലിന്റെ മധ്യഭാഗം കുഴിഞ്ഞതായി കാണാം.
ധാന്യങ്ങളും കിഴങ്ങുവർഗങ്ങളും മറ്റും പൊടിച്ചും ചതച്ചും അരച്ചു കുഴമ്പാക്കിയും ഉപയോഗിക്കുന്ന രീതി കാർഷിക പരിഷ്കാരത്തിന്റെ ഫലമായി മനുഷ്യൻ ആവിഷ്കരിച്ചു.
അരകല്ലും കുഴവിയും അതിപ്രാചീനകാലം മുതൽ ജനങ്ങൾ ഉപയോഗിച്ചുവരുന്നതാണ്.
പഴയ ലിബിയയിൽ നിന്നും അരകല്ലുകൾ കണ്ടെടുക്കപ്പെട്ടിട്ടുണ്ട്.
മിക്സിയുടെ പ്രചാരത്തോടെ  പ്രാധാന്യം കുറഞ്ഞെങ്കിലും മിക്ക വീടുകളിലും ഇപ്പോഴും അരകല്ല് ഉണ്ടാകാറുണ്ട്.
അനുഷ്ഠാനങ്ങളിൽ
അമ്മിക്കല്ലുപോലെ ഹൃദയം അചഞ്ചലമായിരിക്കണമെന്ന സങ്കല്പത്തിൽ വരൻ വധുവിന്റെ വലതുകാൽ പിടിച്ച് അമ്മിമേൽ ചവിട്ടിക്കുന്ന ഒരു കർമം വിവാഹത്തോടനുബന്ധിച്ചു ബ്രാഹ്മണർ അനുഷ്ഠിക്കാറുണ്ട്.
ഇതിന് 'അമ്മിചവിട്ടുക' എന്നാണ് പറയുക.
ഇതും കാണുക അമ്മി ചവിട്ടി അരുന്ധതി കാണൽ മിക്സി ചിത്രസഞ്ചയം അമ്മിക്കല്ലും അമ്മിക്കുഴയും അവലംബം കുറിപ്പുകൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമ്മിക്കല്ല്,_ആട്ടുകല്ല് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചമ്മന്തി ഇംഗ്ലീഷ് വിലാസം https://ml.wikipedia.org/wiki/Chutney ചമ്മന്തി ദോശയും ചമ്മന്തിയും
പച്ചക്കറികളോ പഴങ്ങളോ പലവ്യഞ്ജനങ്ങളും ഉപ്പും ചേർത്ത് അരച്ചെടുത്ത് തയ്യാറാക്കുന്ന വിഭവത്തെ ചമ്മന്തി ( സംബന്ധി )എന്ന് പറയുന്നു.
ചട്ണി , അരപ്പ് എന്നീ പേരുകളിലും ഈ വിഭവം അറിയപ്പെടുന്നു.
കഞ്ഞി , ദോശ , ഇഡ്ഡലി , ബിരിയാണി ഇവയ്ക്ക് ഉപദംശമായി ചമ്മന്തി ഉപയോഗിക്കുന്നു.
വെള്ളം ചേർത്ത് അരച്ച് കുഴമ്പ്‌ പരുവത്തിലാക്കിയതും പൊടിരൂപത്തിലുള്ളതുമായ രണ്ടുതരം ചമ്മന്തികൾ കേരളത്തിൽ നിലവിലുണ്ട്.
ചേർക്കേണ്ട വിഭവങ്ങളെല്ലാം പൊടിച്ചു വച്ച്, ആവശ്യാനുസരണം വെള്ളമോ എണ്ണയോ ചേർത്ത് ഉപയോഗിക്കുന്ന രീതി മലബാറിൽ നിലവിലുണ്ട്.
ചമ്മന്തിയുടെ ഉൽഭവം ഇന്ത്യയിലാണെന്ന് പൊതുവേ കരുതപ്പെടുന്നു.
എന്നാൽ പാശ്ചാത്യ രാജ്യങ്ങളിൽ മാംസം ചേർത്ത ചമ്മന്തികൾ ഇതിലും വളരെ മുൻപ് പ്രചാരത്തിലുണ്ടായിരുന്നു എന്നും പറയപ്പെടുന്നു .
ഇതിനായി ഉപയോഗിക്കുന്ന ചേരുവകൾ എല്ലാം അമ്മിയിൽ അരച്ചും മിക്സി ഉപയോഗിച്ച് അരച്ചും ചമ്മന്തി തയ്യാറാക്കുന്നു.
വെള്ളം വളരെ കുറച്ച് ഉപയോഗിച്ച് കുറുകിയ രൂപത്തിൽ ആണ് ചമ്മന്തി തയ്യാറാക്കാറ്.
ചമ്മന്തിയിൽ വെള്ളം ചേർത്ത് നേർപ്പിച്ച് കടുകു വറുത്തിട്ട രൂപത്തെ ചട്ണി എന്നു പറയുന്നു.
തെക്കൻ കേരളത്തിൽ നേർപ്പിച്ച ചട്ണിക്കും ചമ്മന്തി എന്നു പറയാറുണ്ട്.
സംസ്കൃതത്തിലെ 'സംബന്ധി' എന്ന വാക്കിൽ നിന്നാണ് മലയാളത്തിലെ 'സമ്മന്തി' അഥവാ 'ചമ്മന്തി' ഉണ്ടായത് എന്നു പറയപ്പെടുന്നു.
സംബന്ധി എന്നാൽ ബന്ധപ്പെട്ടത്, പരസ്പരം ചേർന്നത് എന്നർത്ഥം.
ചേർത്തരയ്ക്കുന്നതിനാലോ ചേർത്തുപൊടിക്കുന്നതിനാലോ ആകാം സംബന്ധി എന്ന പേര് വന്നത്.
പലതരം ചമ്മന്തികൾ തേങ്ങ ചമ്മന്തി തേങ്ങ പുളിച്ചമ്മന്തി ഇഞ്ചി ചമ്മന്തി മാങ്ങ ചമ്മന്തി പരിപ്പ് ചമ്മന്തി മാങ്ങയിഞ്ചി ചമ്മന്തി പപ്പട ചമ്മന്തി ലൂബിക്ക ചമ്മന്തി കടലപ്പരിപ്പ് ചമ്മന്തി മുതിര ചമ്മന്തി നിലക്കടല ചമ്മന്തി ഉപ്പുമാങ്ങ ചമ്മന്തി നെല്ലിക്ക ചമ്മന്തി ഉള്ളി ചമ്മന്തി ഇലമ്പിക്കാ ചമ്മന്തി തക്കാളി ചമ്മന്തി വഴുതനങ്ങ ചമ്മന്തി കടലപ്പരിപ്പ് ചമ്മന്തി കശുവണ്ടി ചമ്മന്തി ചമ്മന്തിപ്പൊടി ഉണക്കക്കൊഞ്ച്‌ ചമ്മന്തി പുതിന ചമ്മന്തി മല്ലിയില ചമ്മന്തി ചുട്ട ചമ്മന്തി അടച്ചൂറ്റി ചമ്മന്തി വേപ്പിലക്കട്ടി ചമ്മന്തി ഉണക്ക ചെമ്മീൻ ചമ്മന്തി
തേങ്ങ ചമ്മന്തി
ചുരണ്ടിയ അഥവ ചിരകിയ തേങ്ങ പച്ചമുളകും ഉപ്പും കറിവേപ്പിലയും ചെറിയുള്ളിയും വേണമെങ്കിൽ ചെറിയ കഷ്ണം നെല്ലിക്ക കൂടി ചേർക്കാം.
ഇവയെല്ലാം അല്പം വെള്ളം കൂട്ടി  യോജിപ്പിച്ചാണ് തേങ്ങ ചമ്മന്തി ഉണ്ടാക്കുന്നത്‌.
പച്ചമുളകിന് പകരം വറ്റൽ മുളകും ഉപയോഗിക്കാം.
തേങ്ങ പുളിച്ചമ്മന്തി
തേങ്ങ ചമ്മന്തിയിൽ ഒരു നെല്ലിക്കയോളം വലിപ്പത്തിൽ വാളൻപുളി കൂടി ചേർത്ത് അരയ്ക്കുന്ന ചമ്മന്തിയെ തെങ്ങ പുളിച്ചമ്മന്തി എന്ന് വിളിക്കുന്നു.
ഇഞ്ചി ചമ്മന്തി
തേങ്ങ ചമ്മന്തി അരയ്ക്കുമ്പോൾ ഒരു കഷണം ഇഞ്ചി കൂടി ചേർത്താൽ ഇഞ്ചി ചമ്മന്തി തയ്യാറാക്കാം.
പരിപ്പ് ചമ്മന്തി
ചെറുപയർ പരിപ്പും തേങ്ങ ചിരവിയതും കൂടി അരച്ച്, അതിനോട് വറ്റൽ മുളകും ഉപ്പും കൂടി അരച്ച മിശ്രിതം ചേർത്ത് വീണ്ടും ഉള്ളിയും കറിവേപ്പിലയും ചേർത്തരച്ചാണ് പരിപ്പ് ചമ്മന്തി തയ്യാറാക്കുന്നത്.
കടലപ്പരിപ്പ് ചമ്മന്തി
കുതിർത്ത കടലപ്പരിപ്പും, വറ്റൽമുളകും, ഉപ്പും കായവും കൂടി ഒതുക്കിയ തേങ്ങയുടെ കൂടെ ചേർത്തരച്ച ശേഷം ഈ മിശ്രിതം കറിവേപ്പിലയും കടുകും ചേർത്ത് എണ്ണയിൽ വറുത്താണ് കടലപ്പരിപ്പ് ചമ്മന്തി തയ്യാറാക്കുന്നത്.
മുതിര ചമ്മന്തി
പരിപ്പ് ചമ്മന്തിയിൽ ചെറുപയർ പരിപ്പിന് പകരം വേവിച്ച മുതിര ചേർത്താണ് മുതിര ചമ്മന്തി തയ്യാറാക്കുന്നത്.
ലൂബിക്ക ചമ്മന്തി
നിലക്കടല ചമ്മന്തി
പരിപ്പ് ചമ്മന്തിയിൽ കടലപ്പരിപ്പിനു പകരം നിലക്കടല ചേർത്താണ് നിലക്കടല ചമ്മന്തി തയ്യാറാക്കുന്നത്.
ഉപ്പുമാങ്ങ ചമ്മന്തി
വെള്ളം ചേർക്കാതെ അരച്ച ഉപ്പുമാങ്ങയോടുകൂടി ഉപ്പും പച്ചമുളകും ചേർത്തരയ്ക്കുക.
ഇതിൽ ഉള്ളിയും കറിവേപ്പിലയും ചതച്ചു ചേർത്താൽ ഉപ്പുമാങ്ങ ചമ്മന്തി തയ്യാറാക്കാം.
പച്ചമുളകിന് പകരം വറ്റൽ മുളകും ഉപയോഗിച്ച് കാണുന്നു.
നെല്ലിക്കാ ചമ്മന്തി
ഉപ്പും മുളകും കൂടി നന്നായി അരച്ച ശേഷം കുരുകളഞ്ഞ നെല്ലിക്കയും തേങ്ങയും കൂട്ടിവച്ച് നന്നായി അരച്ചെടുത്ത് ഉണ്ടാക്കുന്ന വിഭവത്തെ നെല്ലിക്ക ചമ്മന്തി എന്ന് പറയുന്നു.
നെല്ലിക്ക ചമ്മന്തി കുറുക്കി കടുക് വറുത്ത് കൂട്ടാനായും ഉപയോഗിക്കാറുണ്ട്.
അടച്ചൂറ്റിചമ്മന്തി
ചുവന്നുള്ളി , കാന്താരിമുളക് , വാളൻപുളി , ഉപ്പ് എന്നിവ പലകയിൽ വച്ച് കൈ കൊണ്ട് നന്നായി ഞെരുടി വെള്ളവും ശേഷം പച്ച വെളിച്ചെണ്ണയും ചേർത്താണ് അടച്ചൂറ്റി ചമ്മന്തി ഉണ്ടാക്കുന്നത്.
പുഴുക്ക് ഭക്ഷണം ( ചേമ്പ് , കപ്പ , ചേന ) സാധാരണമായിരുന്ന പഴയ പഞ്ഞ കാലങ്ങളിൽ കർ‍ഷകരുടെ പ്രിയ വിഭവമായിരുന്നു അടച്ചൂറ്റിയിൽ പെട്ടെന്നുണ്ടാക്കുന്ന അടച്ചൂറ്റിച്ചമ്മന്തി.
പുളിയിലച്ചമ്മന്തി
പുളിമരത്തിന്റെ ഇല ചേർത്ത് തയ്യാറാക്കുന്ന ചമ്മന്തിയാണ് പുളിയിലച്ചമ്മന്തി.
പുളിയില, കാന്താരി , തേങ്ങ , ഉള്ളി , ഉപ്പ് , എന്നിവ ചേർത്ത് അരച്ച് വാഴയിലയിൽ പൊതിഞ്ഞ് ചുട്ടെടുത്താണ് ഇത് തയ്യാറാക്കുന്നത്.
മാങ്ങയിഞ്ചി ചമ്മന്തി
ചുരണ്ടിയ തേങ്ങയും പച്ചമുളകും ഉപ്പും ചുവന്നുള്ളിയും മാങ്ങയിഞ്ചിയും ചേർത്ത് അരച്ച് മാങ്ങയിഞ്ചി ചമ്മന്തി തയ്യാറാക്കാം.
വേപ്പിലക്കട്ടി
വടുകപ്പുളി നാരകത്തിന്റെ ഇല (വലിയ നാരു കളഞ്ഞത്) കുറച്ച് കറി വേപ്പിലയും മല്ലിയിലയും ഉപ്പും ചേർത്ത് ഉരലിലിട്ട് ഇടിക്കുക.
പൊടിഞ്ഞ് തുടങ്ങുമ്പോൾ വറ്റൽ‌ മുളകും കായവും ചേർത്ത് വീണ്ടും ഇടിക്കുക.
വേണമെങ്കിൽ അൽപ്പം നാരങ്ങാ നീരോ പുളിയോചേർക്കാം.
പപ്പട ചമ്മന്തി
ചുവന്നുള്ളിയും കുത്തിപ്പൊടിച്ച വറ്റൽ‌ മുളകു പൊടിയും (തീരെ പൊടിയാകരുത്) ഉപ്പും അല്പം വാളൻ പുളിയും (വേണെമെങ്കിൽ) ചുട്ട പപ്പടവും ചേർത്ത് ചതച്ചെടുത്ത് കുറച്ച് പച്ച വെളിച്ചെണ്ണയും ചേർത്ത് തിരുമ്മിയാൽ പപ്പട ചമ്മന്തി തയ്യാർ.
ഉള്ളി ചമ്മന്തി
ഉള്ളി പ്രധാന ചേരുവയായി ചേർത്ത്  ഉണ്ടാക്കി പച്ചയായി കഴിയ്ക്കുന്ന  ഒരു ചമ്മന്തിയാണിത് .
ചേരുവകൾ ചുവന്നുള്ളി - 2 കപ്പ് വറ്റൽ മുളക് - 8 എണ്ണം വാളൻപുളി - നെല്ലിക്കാ വലിപ്പത്തിൽ ഉപ്പ്- ആവശ്യത്തിനു വെളിച്ചെണ്ണ - 2 ടീ സ്പൂൺ തയ്യാറാക്കുന്ന വിധം
ഉള്ളിയും,വറ്റൽമുളകും ഒരു ടീ സ്പൂൺ വെളിച്ചെണ്ണയിൽ വറുത്തെടുക്കണം.
പിന്നീട് ഉപ്പും ,പുളിയും ചേർത്ത് അരച്ചെടുത്ത് ഒരു ടീ സ്പൂൺ വെളിച്ചെണ്ണ ചേർത്ത് ഉപയോഗിയ്ക്കാം.
മല്ലിയില ചമ്മന്തി
മല്ലിയില പ്രധാന ചേരുവയായി ചേർത്ത് ഉണ്ടാക്കി അരച്ചെടുത്ത്  കഴിയ്ക്കുന്ന ഒരു ചമ്മന്തിയാണിത് .
ചേരുവകൾ മല്ലിയില -  അര(2/1) കപ്പ് തേങ്ങ ചിരകിയത്- 1 കപ്പ് പച്ച മുളക് - 7 എണ്ണം വാളൻപുളി - ഒരു ചെറിയ നെല്ലിക്കാ വലിപ്പത്തിൽ ഉപ്പ് - ആവശ്യത്തിനു തയ്യാറാക്കുന്ന വിധം
എല്ലാ ചേരുവകളും കൂടി നന്നായി ചേർത്ത് അരച്ചെടുത്ത് ഉപയോഗിയ്ക്കാം.
പെട്ടൊന്നൊന്നു കൂടി
തേങ്ങ നല്ലതുപോലെ പൊടിയായി തിരുമ്മുക.
അതിലേക്ക് മൂന്ന് നാലോ ചെറിയ ഉളളി പൊടിയായി അരിഞ്ഞിടുക.
കുറച്ച് മുളകുപൊടിയും, പാകത്തിന് ഉപ്പും ചേർത്ത് നന്നായി കൈ കൊണ്ട് തിരുമ്മി എടുക്കുക.
ചോറിൽ കൂടെ കഴിക്കാൻ നല്ല ചമ്മന്തി തയ്യാർ.
മിക്സിയോ അമ്മികല്ലിലോ അരക്കാതെ തന്നെ ചമ്മന്തി വേഗത്തിൽ തയ്യാറാക്കാം ഇന്ത്യയിലെ വിവിധഭാഗങ്ങളിൽ അസാം - മല്ലി , ചീര , തക്കാളി , വേപ്പില , കുരുമുളക് , മുള്ളങ്കി , കാരറ്റ് , കുമ്പളങ്ങ , ബീറ്റ്‌റൂട്ട് , തുവര , കടല ആന്ധ്രപ്രദേശ് — ഗോംഗൂരാ ചമ്മന്തി, തേങ്ങ ചമ്മന്തി, മല്ലി ചമ്മന്തി, മുളക് ചമ്മന്തി, തക്കാളി ചമ്മന്തി, ഉള്ളി ചമ്മന്തി, നിലക്കടല ചമ്മന്തി, നാരങ്ങ ചമ്മന്തി തുടങ്ങിയവ.
ഗുജറാത്ത് — ലൈം ചമ്മന്തി ഹരിയാന — പുളി ചമ്മന്തി (വാളൻ പുളി) ഹിമാചൽ പ്രദേശ് — പേരക്ക , വഴുതന ചമ്മന്തി കർണാടക — തേങ്ങ , നിലക്കടല , തക്കാളി , മല്ലി , മാങ്ങ, ഉഴുന്ന്, , പുദിന ( മിന്റ് ), heeray kayi ( ridge gourd ), uchellu ( Niger seed ), bende kaayi ( Lady Finger ), Ginger ചമ്മന്തികൾ കേരളം — തേങ്ങ, പുദിന, ഉഴുന്ന്, മാങ്ങ, ഉണക്ക മീൻ, ചെമ്മീൻ , ഉള്ളി ചമ്മന്തികൾ മഹാരാഷ്ട്ര — hot raw മാങ്ങ ചട്ണീ, guramba, panchamrit , Mirachicha Thecha.
Dry chutneys made with Javas ( Flax seed ), Solapuri Shenga (peanut)/red chili powder chutney, Karale ( Niger seed ) and Peanut / garlic ഒറീസ്സ — ധനിയ (cilantro), pudina (mint), coconut, mango , orange, tomato, dry fish chutneys പഞ്ചാബ് — pudina (mint) chutney, onion chutney, tamarind chutney, mango chutney തമിഴ് നാട് — തേങ്ങ , മല്ലി , കറിയില , മുളക് , പച്ചമുളക് , തക്കാളി , ഉള്ളി , ഇഞ്ചി , പുദിന, മാങ്ങ , തുവരപ്പയർ ചമ്മന്തികൾ Uttar Pradesh — മല്ലി , വെളുത്തുള്ളി , പുദിന , sweet and sour mango , പച്ചമുളക് , വറ്റൽമുളക് , ശർക്കര മുതലായവയുടെ ചമ്മന്തികൾ West Bengal — Raw mango, tomato, papaya, pineapple, date, aamsotto and other dry fruits, fish (choto pona), Vegetable Tok chutneys ചിത്രശാല ദക്ഷിൺ റെസ്റ്റോറന്റ് ചട്ണീ പലതരം ചട്ണികൾ മാങ്ങ ചട്ണി തക്കാളി ചമ്മന്തി Eggplant and lemon chutneys from Goa ചമ്മന്തിയരക്കാൻ ഉപയോഗിക്കുന്ന അമ്മിക്കല്ല് അവലംബം പുറത്തേക്കുള്ള കണ്ണികൾ Coriander Chutney recipe Archived 2010-08-10 at the Wayback Machine .
Also known as Dhania ki Chutney.
Coconut Chutney recipe Archived 2010-07-24 at the Wayback Machine .
Also known as Nariyal Ki Chutney.
ഏബ്രഹാം അറക്കൽ
സദ്വാർത്ത ഇൻഡ്യൻ കമ്മ്യുണിക്കേറ്റർ എന്നീ പത്രങ്ങളുടെ പത്രാധിപരും കേരളത്തിലെ വിവിധ കോളേജുകളിൽ പ്രിൻസിപ്പാളും(പാലക്കാട് ഗവണ്മെൻ്റ് വിക്ടോറിയ കോളേജ്ചേർത്തല സെൻ്റ് മൈക്കിൾസ് കോളേജ്, എറണാകുളം മഹാരാജാസ് കോളേജ്) ആയിരുന്നു) പ്രൊഫസർ ഏബ്രഹാം അറക്കൽ (മാർച്ച് 4, 1937 – ജനുവരി 16, 2024 ജീവിതരേഖ
എം.എൽ.എ.യും അഭിഭാഷകനുമായിരുന്ന ആലപ്പുഴ ചെത്തിയിലെ ഈപ്പൻ അറയ്ക്കലിൻറെയും ആലപ്പുഴ സെന്റ് ജോസഫ്സ് ഗേൾസ് ഹൈസ്കൂൾ അധ്യാപിക ഏലിയാമ്മ ഈപ്പൻറെയും മൂത്തപുത്രനായി 1937 മാർച്ച് 4ന് ജനനം.
സ്കൂൾ വിദ്യാഭ്യാസം ആലപ്പുഴ സനാതന ധർമ്മശാലയിൽ ആയിരുന്നു.
ആലപ്പുഴ എസ്.ഡി. കോളേജിൽ നിന്നും പ്രീ യൂണിവേഴ്സിറ്റി പാസ്സായി.
ബിരുദപഠനത്തിനായി തമിഴ്നാട്ടിലെ തിരുച്ചിറപ്പള്ളിയിലെ സെന്റ് ജോസഫ്സ് കോളേജിൽ ചേർന്നു.
1958 ൽ അവിടെ നിന്നും ഭൗതികശാസ്ത്രത്തിൽ ഓണേഴ്സ് നേടിയതിനെ തുടർന്ന് മദ്രാസ് ലയോള കോളേജിൽ അധ്യാപനം ആരംഭിച്ചു.
അധ്യാപനജീവിതം
1958 ൻറെ അന്ത്യപാദത്തിൽ കൊല്ലം ഫാത്തിമ മാതാ നാഷണൽ കോളേജിൽ അധ്യാപകനായി.
1959 ൽ കേരളത്തിലെ സർക്കാർ കോളേജുകളിലേയ്ക്ക് നിയമനം ലഭിച്ചു.
തിരുവനന്തപുരം റീജിയണൽ എഞ്ചിനിയറിംഗ് കോളേജിൽ പഠിപ്പിക്കവേ ഹോസ്റ്റൽ വാർഡനായും പ്രവർത്തിച്ചു.
പിന്നീട്  പാലക്കാട് വിക്ടോറിയ കോളേജ്, തിരുവനനപുരം എഞ്ചിനിയറിംഗ് കോളേജ്, തൃപ്പുണിത്തുറ സംസ്കൃത കോളേജ്, കാസർകോഡ് ഗവൺമെൻ്റ് കോളേജ്, എറണാകുളം മഹാരാജാസ് കോളേജ് എന്നിവിടങ്ങളിൽ അദ്ധ്യാപനം നടത്തി..
പ്രധാനപ്രവ‍ർത്തന മേഖലകൾ
1975 ൽ ഗവൺമെൻ്റ് കോളേജ് അധ്യാപകരുടെ പ്രതിനിധിയായി കേരള സർവ്വകലാശാല സെനറ്റിലേയ്ക്ക് തെരഞ്ഞെടുക്കപ്പെട്ടു.
തുടർന്ന് അസ്സോസിയേഷൻ ഓഫ് കേരള ഗവൺമെൻ്റ് കോളേജ് ടീച്ചേഴ്സിൻറെ സംസ്ഥാന ജനറൽ സെക്രട്ടറിയായി തെരഞ്ഞെടുക്കപ്പെട്ടു.
അദ്ദേഹത്തിന് ഒരേസമയം രണ്ട് യൂണിവേഴ്സിറ്റികളുടെ (കേരള കാലിക്കറ്റ്) സെനറ്റ് അംഗമായി പ്രവർത്തിക്കാനുള്ള അപൂർവ്വഭാഗ്യം ലഭിച്ചു.
1979 ഗവൺമെൻ്റ് കോളേജ് അധ്യാപക സംഘടനയിൽ ഉണ്ടായ പിളർപ്പിനെ തുടർന്ന് സംഘടനയിൽ നിന്ന് രാജിവെച്ച് ഗവൺമെന്റ് കോളേജ് ടീച്ചേഴ്സ് ഓർഗനൈസേഷൻ,
കേരള  എന്ന സംഘടനയ്ക്ക് രൂപം നൽകി, സ്ഥാാപക പ്രസിഡൻറായി പ്രവർത്തിച്ചു.
1991 മുതൽ 1995 വരെ കോഴിക്കോട് സർവ്വകലാശാലയിൽ  തെരഞ്ഞെടുക്കപ്പെട്ട സിൻഡിക്കേറ്റ് അംഗമായി സേവനമനുഷ്ഠിച്ചു.
കേരള യൂണിവേഴ്സിറ്റി ബോർഡ് ഓഫ് സ്റ്റഡീസ്  അംഗം, കേരള, കാലിക്കറ്റ് ഏകീകൃത ബോർഡ് ഓഫ് സ്റ്റഡീസ് അംഗം, പരീക്ഷാബോർഡ് ചെയർമാൻ, പഞ്ചവത്സരപദ്ധതി ഹയർ എഡ്യൂക്കേഷൻ ടാസ്ക് ഫോഴ്സ് അംഗം എന്നിവ സജീവ പങ്കാളിയായി.
ചേർത്തല സെന്റ് മൈക്കിൾസ് കോളേജ് ഗവേണിംഗ് ബോർഡ് അംഗമായി ദീർഘകാലം പ്രവർത്തിച്ചു.
കൊല്ലം ഫാത്തിമ മാതാ നാഷണൽ കോളേജ്, ആലപ്പുഴ സെന്റ് ജോസഫ്സ് കോളേജ് ഫോർ വിമൻ എന്നിവിടങ്ങളിലെ ഗവേണിംഗ് ബോഡി അംഗമായും പ്രവർത്തിച്ചു.
കേരള പ്രൈവറ്റ് മാനേജ്മെൻ്റ് കോളേജ് അസ്സോസിയേഷൻ വൈസ് പ്രസിഡൻ്റ് സ്ഥാനം 1995 മുതൽ ദീർഘകാലം വഹിച്ചു.
ആലപ്പുഴ ജവഹർ ബാലഭവൻ ഭരണസമിതിയംഗം, അമ്പലപ്പുഴ കുഞ്ചൻ സ്മാരക ഭരണസമിതി വൈസ് പ്രസിഡന്റ്, സ്റ്റേറ്റ്  ഇൻസിറ്റിറ്റ്യൂട്ട്  ഓഫ് ലാംഗ്വേജസ് (ഭാഷാ ഇൻസിറ്റിറ്റ്യൂട്ട്) ഗവേണിഗ് കൗൺസിൽ അംഗം എന്നീ നിലകളിൽ വിവിധ കാലഘട്ടങ്ങളിൽ പ്രവർത്തിച്ചു.
1993 മുതൽ 1999 വരെ കത്തോലിക്ക കോളേജുകളുടെ ദേശീയ മേൽനോട്ട സമിതിയായ സേവ്യർ ബോർഡ് ഓഫ് ഹയർ എഡ്യൂക്കേഷൻ ഇൻ ഇന്ത്യയിൽ അംഗമായിരുന്നു..
ഭൗതികശാസ്ത്ര അധ്യാപകൻ എന്നതിൽ മാത്രം ഒതുങ്ങാതെ  ആഴമേറിയ ധൈഷണിക പ്രതിബദ്ധത അദ്ദേഹത്തെ മികച്ച ഒരു ചരിത്രാന്വേഷകനാക്കി മാറ്റി.
1599 ലെ ചരിത്രപ്രസിദ്ധമായ ഉദയംപേരൂർ സൂനഹദോസിൻറെ കാനോനകളെ ആസ്പദമാക്കി ‘മുഖരേഖ’യിൽ എഴുതിയ ലേഖന പരമ്പര അനുവാചകർക്കിടയിലും കേരളത്തിൻ്റെ പൊതുസമൂഹത്തിലും ഏറെ ചർച്ചകൾക്ക് വഴിവെച്ചു.
പാർശ്വവീക്ഷണത്തിലെ ചില കുറിപ്പുകൾ ഗ്രന്ഥരൂപത്തിൽ പ്രസിദ്ധീകരിച്ചിട്ടുണ്ട്
കേരള ലാറ്റിൻ കാത്തലിക് അസ്സോസിയേഷൻ്റെ പ്രാരംഭകാലം (1972) മുതൽ നേതൃനിരയിൽ പ്രവർത്തിച്ചിരുന്ന ധൈഷണിക പ്രതിഭയായിരുന്നു  പ്രൊഫ അബ്രഹാം അറക്കൽ.
കെ.എൽ.സി.എ. സംസ്ഥാന വൈസ് പ്രസിഡണ്ടായും ആലപ്പുഴ രൂപതാ പ്രസിഡണ്ടായും  പ്രവർത്തിച്ചിട്ടുണ്ട്.
കേരള ലാറ്റിൻ കാത്തലിക്ക് ഹിസ്റ്ററി അസോസിയേഷൻ്റെ രൂപീകരണത്തിൽ പങ്കാളിത്തം വഹിക്കാനും, തൻ്റെ ജീവിതാന്ത്യം വരെ അതിൻ്റെ ഭാരവാഹിയായി തുടരാനും പ്രൊഫസർ അബ്രാഹത്തിന് സാധിച്ചു.
കെ. ആർ. എൽ.സി. സി.യുടെ തുടക്കം (2002) മുതൽ അംഗമായിരുന്നു.
കേരളത്തിലെ ലത്തീൻ കത്തോലിക്കരുടെ നയരൂപീകരണത്തിനുള്ള തിങ്ക് ടാങ്കുകളിലൊരാളായി അദ്ദേഹം പ്രവർത്തിച്ചു.
ഇന്ത്യൻ കത്തോലിക്കാ മെത്രാൻ സമിതിയുടെ അജപാലന സമിതിയായ ഇന്ത്യൻ കാത്തലിക്ക് കൗൺസിലിൻ്റെ വൈസ് പ്രസിഡണ്ടായി (2006 -2009) പ്രവർത്തിച്ചിട്ടുണ്ട്.
സാമൂഹിക – സഭാ പ്രവർത്തനത്തിനുള്ള അംഗീകാരമായി പ്രൊഫസർ എബ്രഹാം അറക്കലിനെ 2007 ൽ ഷെവലിയർ പദവിയിലേക്ക് ബെനഡിക്ട് പതിനാറാമൻ പാപ്പ ഉയർത്തുകയുണ്ടായി.
2016-ൽ കെ.ആർ. എൽ. സി. സി. ഗുരുശ്രേഷ്ഠ പുരസ്കാരം നല്കി ആദരിച്ചു.
2024 ജനുവരി 16 ന് അന്തരിച്ചു.
↑ https://www.frfirmusfoundation.com/%e0%b4%b7%e0%b5%86%e0%b4%b5%e0%b4%b2%e0%b4%bf%e0%b4%af%e0%b4%b0%e0%b5%8d-%e0%b4%aa%e0%b5%8d%e0%b4%b0%e0%b5%8a%e0%b4%ab-%e0%b4%8f%e0%b4%ac%e0%b5%8d%e0%b4%b0%e0%b4%b9%e0%b4%be%e0%b4%82/
ഐ.ജി. ഭാസ്കര പണിക്കർ‌
കേരള ശാസ്ത്രസാഹിത്യ പരിഷത്ത് സ്ഥാപകാംഗം, ചിന്തകൻ, ഗണിതാദ്ധ്യാപകൻ എന്നീ നിലകളിൽ പ്രശസ്തനായിരുന്നു പ്രൊഫ. ഐ.ജി.ഭാസ്കര പണിക്കർ‌ (ജ. 1926 ജനുവരി 28 - മ. 2016 ജൂൺ 17).
സ്വകാര്യ കോളേജ് അദ്ധ്യാപകരുടെ സംഘടനയായ ആൾ കേരള പ്രൈവറ്റ് കോളേജ് ടീച്ചേഴ്സ് അസോസിയേഷൻ സ്ഥാപകനായിരുന്ന ഇദ്ദേഹം പൊതുപ്രവർത്തകനും മികച്ച വായനക്കാരനുമായിരുന്നു.
എറണാകുളം ജില്ലയിലെ ഏരൂരിൽ ജനിച്ചു.
അച്ഛൻ ഗോവിന്ദപ്പണിക്കർ അമ്മ കുഞ്ചിയമ്മ.
സർക്കാർ ഉദ്യോഗസ്ഥനായിരുന്നു അച്ഛൻ - അമ്മ വീട്ടുകാർ പാരമ്പര്യമായി വിഷവൈദ്യവും മന്ത്രവാദവും ചെയ്തു വന്നിരുന്നു.
തൃപ്പൂണിത്തുറയിൽ വിദ്യാഭ്യാസം- ഏറണാകുളം ശ്രീ രാമവർമ്മ ഹൈസ്കൂളിൽ ഫസ്റ്റ് ഫോറം മുതൽ എസ് എസ് എൽ സി വരെ ഇംഗ്ലീഷ് മിഡിയത്തിൽ പഠനം.
വൈലോപ്പിള്ളി ശ്രീധരമേനോൻ അധ്യാപകനായിരുന്നു.
അക്കാലത്ത് കൊച്ചി സംസ്ഥാനത്ത് രണ്ടാം റാങ്കോടെ എസ്എസ്എൽസി വിജയിച്ചു.
മഹാരാജാസ് കോളേജിൽ നിന്ന് 1946ൽ ഗണിത ശാസ്ത്രത്തിൽ ഒന്നാം റാങ്കോടെ വിജയിച്ചു.
മദ്രാസ് പ്രസിഡൻസി കോളേജിൽ നിന്നും എം എ മാത്തമാറ്റിക്സ് പൂർത്തിയാക്കി.